cyanic-selkie/wikianc huggingface dataset:
Տեսողական էֆեկտներ
Էֆեկտների պատմություն (հատուկ և տեսողական)
Կինեմատոգրաֆիայի միջոցով մանիպուլյացիայի ենթարկելու և իրականությունը փոխելու նրա ունակության պատճառով, բեղմնավոր գործունեությամբ Մելիեսին, երբեմն, անվանվում է «կինոյի հրաշագործ»։ Նրա ամենահայտնի ֆիլմը՝ «Ուղևորություն դեպի լուսին» («Le Voyage dans la lune» (1902)), Ժյուլ Վերնի «Երկրից դեպի Լուսին» լուսնային քմահաճ պարոդիան ցուցադրվել է կենդանի գործողությունների և անիմացիայի համադրությամբ, ինչպես նաև ընդգրկել է մանրանկարչություն և գորշ նկարների հետ լայնածավալ աշխատանքներ։
Ժամանակակից դարաշրջան Տեսողական էֆեկտներն (VFX) այսօր մեծապես օգտագործվում են գրեթե բոլոր կինոնկարներում։ Բոլոր ժամանակների բարձր գնահատանքի արժանացած ֆիլմում՝ «Վրիժառուներ» (Avengers: Endgame (2019)), լայնորեն կիրառվել են տեսողական էֆեկտներ։ Ֆիլմի շուրջ իննսուն տոկոսը նկարահանվել է տեսողական էֆեկտներով և համակարգչային գեղարվեստական պատկերներով։ Բացի ֆիլմերից, հեռուստասերիալներնում ու վեբ սերիաներում նույնպես հայտնի է, որ օգտագործում են տեսողական էֆեկտներ ։
VFX արդյունաբերություն
VFX և անիմացիոն ստուդիաները ցրված են ամբողջ աշխարհում, ստուդիաները տեղակայված են Կալիֆորնիայում, Վանկոուվերում, Լոնդոնում, Նոր Զելանդիայում, Մումբայում, Բանգալորում, Սիդնեյում, Տոկիոյում և Շանհայում։
Տեսողական էֆեկտների ընկերությունների ցուցակ
Վերը նշված ընկերությունները կարող են օգտագործել իրենց սեփական ծրագրաշարը կամ օգտագործել այնպիսի ծրագրակազմ, ինչպիսին է Nuke, Blackmagic Fusion, Houdini (software), Autodesk Maya, Blender (software), Zbrush and Adobe After Effects, կամ այլ նման (նպատակներով) ծրագրային փաթեթներ.
Ծանոթագրություններ
Կատեգորիա:Համակարգչային գրաֆիկա Կատեգորիա:Կինո Կատեգորիա:Ֆիլմերի և վիդեոների տերմինաբանություն Կատեգորիա:Կինոարտադրություն
2010 Summer Tour EP
Արտաքին հղումներ
Կատեգորիա:Անգլալեզու ալբոմներ Կատեգորիա:2010 ալբոմներ
Բենվենուտո Չելինի
Բենվենուտո Չելլինի (Benvenuto Cellini,, իտալացի քանդակագործ, ոսկերիչ, գրող, գեղանկարիչ, ռազմիկ և երաժիշտ։
Կենսագրություն
Սովորել է ոսկերիչ Բանդինելլիի մոտ, կրել Միքելանջելոյի ազդեցությունը։ Աշխատել է Ֆլորենցիայում, Պիզայում, Բոլոնիայում, Վենետիկում, Հռոմում (1532-1540), Փարիզում, Ֆոնտենբլոյում՝ Ֆրանցիսկ I-ի պալատում (1540-1545)։ Մաներիզմի նշանավոր ներկայացուցիչ։ Չելլինին իր քանդակագործական և ոսկերչական նրբակերտ գործերում պատկերել է բարդ շարժումներով, չափազանց վերձիգ մարմիններ («Խաչելություն», մարմար, 1562, էսկորիալի եկեղեցի, Իսպանիա, Ֆրանցիսկ I թագավորի աղամանը, ոսկի, արծն, թանկարժեք քարեր, 1539-1543, Պատմագեղարվեստական թանգարան, Վիեննա), լուծել բացարձակ բոլորաքանդակի խնդիրներ («Պերսևս», բրոնզ, 1545-1554, Լոջիա, դեի Լանցի, Ֆլորենցիա)։ Չելլինին, որպես գրողի համաշխարհային ճանաչում է բերել «Ֆլորենտացի մաեստրո Զովաննի Չելլինիի որդի Բենվենուտոյի կյանքը գրված իր կողմից Ֆլորենցիայում» գիրքը (1728, հայ․ հրտ․ 1974)։ Գիրքը թելադրել է ինքը 1558-1565 թվականների միջև, մնացել է անավարտ։ Դա ինքնակենսագրական վեպ է, աչքի է ընկնում պատումի անմիջականությամբ, գրական ոճի ավանդական նորմերի արհամարհումով։ Հանդես է եկել նաև որպես արվեստի տեսաբան («Երկու տրակտատ ոսկերչական արվեստի ու քանդակագործության մասին», 1568)։
Ծանոթագրություններ
Կատեգորիա:Իտալացի նկարիչներ Կատեգորիա:Իտալացի քանդակագործներ Կատեգորիա:Իտալացի ոսկերիչներ Կատեգորիա:Իտալացի գրողներ
Լարդարո
Լարդարո  (Lardaro), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 176 մարդ (2008), բնակչության խտություն՝ 19 մարդ/կմ²։ Տարածքը ՝ 10 կմ² ։ Փոստային ինդեքս՝ 38080։ Հեռախոսային կոդ՝ 0465։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Պուտինիզմներ
Պուտինիզմներ (Путинизмы), եզր, որով արևմտյան և ռուսաստանյան ԶԼՄ-ները կոչում են Ռուսաստանի Կառավարության նախագահ Վլադիմիր Պուտինի սուր և ընդդիմախոսների համար քիչ հաճելի արտահայտությունները և ասացվածները։
Ծանոթագրություններ
Կատեգորիա:Համացանցային մեմեր Կատեգորիա:Վլադիմիր Պուտին
Թուր Սթոքքե
Թուր Սթոքքե (Tor Stokke, ), թատրոնի և կինոյի նորվեգացի դերասան։
Դերասանուհի Լինն Սթոքքեի հայրն է։
Կենսագրություն
Թուր Սթոքքեն ծնվել է 1928 թվականի օգոստոսի 23-ին, Նորվեգիայի Սյոր Թրյոնդելագ կոմսության Տրոնհեյմ քաղաքում ։ Նորամուտ եղել է 1956 թվականին Թրենդելագի թատրոնում։ Ապա աշխատել է Օսլոյի նոր թատրոնում, իսկ Բերգեն քաղաքի Ազգային բեմադրության թատրոնում աշխատել է մոտ 30 տարի։ Է 1985 թվականին Թուր Սթոքքեն և իր կինը՝ դերասանուհի Ինգեբյորգ Սեմ Սթոքքեն հիմնում են Տարեցների համար թատրոն։
Հայտնի է նաև իր աշխատանքով հեռուստատեսությունում, ռադիոյում և կինոյի։ Ուներ 450-ից ավելի դերերից  ռադիոբեմադրությունում՝ առավելագույն թվով դեր, խաղացված մեկ դերասանի կողմից այդ թատրոնի ողջ պատմության ընթացքում։ Բացի այդ, նա աշխատել է ռադիոյում, համերգային դահլիճներում և եկեղեցիներում։ Հայտնի է նաև իր դերերով կինոյում։ 1959 թվականից 1992 թվականը Թուր Սթոքքեն նկարահանվել է 27 ֆիլմերում ։
1961 թվականի սեպտեմբերի 18-ին ծնվում է Թուրի և Ինգեբյորգի աղջիկը՝ Լին, ով նույնպես դարձել է դերասանուհի ։
Թուր Սթոքքեն մահացել է 2003 թվականի հունիսի 13-ին։
Մանցիանա
Մանցիանա (Manziana) քաղաք Իտալիայում, տեղակայված է Լացիո մարզի Հռոմ գավառում ։
Բնակչությունը կազմում է 6148 մարդ (2004 թվական), խտությունը կազմում է 251 մարդ/քառ. կմ։ Զբաղեցնում է 23 քառ. կմ տարածք։ Փոստային ինդեքս — 066, հեռախոսային կոդ — 06.
Ծանոթագրություններ
Կատեգորիա:Իտալիայի քաղաքներ
Միրնայա Դոլինա (գյուղ, Ալեքսանդրովի շրջան)
Միրնայա Դոլինա (Мирна Долина), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Միրնայա Դոլինա գյուղում բնակվում էր 464 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Ֆեոդոր Պոպուդոգլո
Ֆեոդոր Պոպուդոգլո (Фёдор Феодосьевич Попудогло, ), ռուս բելետրիստ։ Անտոն Չեխովը նրան է նվիրել իր «Կենդանի ապրանք» պատմվածքը ։
Կենսագրություն
Բելետրիստ, դրամատուրգ և լրագրող, տպագրվել է Մոսկվայի և Սանկտ Պետերբուրգի ամսագրերում և թերթերում։ 1870-ականների վերջին, 1880-ականների առաջին կեսին իր տեքստերը զետեղել է «Համաշխարհային պատկերազարդում» («Всемирной иллюстрации»), «Զարթուցիչ» («Будильнике») և «Սկոմորոխ» ալմանախում։ Երբեմն հանդես է եկել Ֆ. Պ. գրական անունով ։ «Վուկոլ Վախրուշին» («Զարթուցիչ», 1879), «Չարաճճի ռեբուս», «Ֆանտաստիկ տեսարաններ կարծես գավառական կյանքից» աշխատությունների «Սեփական մեղքով» պատմվածքի հեղինակն է։ Եղել է Չեխովի ընկերը ։
Մահացել է Մոսկվայում։ Նրա հիշատակը հավերժացրել է Դ. Դ. Յազիկովը։
Չեխովը Պոպուդոգլոյի մահվան մասին
Իր նամակներից մեկում Անտոն Չեխովը Պոպուդոգլոյի և նրա մահվան մասին հայտնում է, որ վերջինս տաղանդավոր չէր, չնայած որ նրա դիմանկարը զետեղում են «Զարթուցիչ»-ում, որ Չեխովը, գիշերով այցելում էր նրան Կուդրինո, որ նա բուժվել է բազմաթիվ բժիշկների մոտ, այդ թվում և Չեխովի, և միայն նա, որ գրական հնաբնակ էր, կռահում է, որ նա մահացել է ուղեղի բորբոքումից։
Արտաքին հղումներ
РБС/ВТ/Попудогло, Федор Феодосьевич
Կատեգորիա:Ռուսական Կայսրության գրողներ Կատեգորիա:Ռուս գրողներ
Յակովլևկա (գյուղ, Ալեքսանդրովի շրջան)
Յակովլևկա (Яковлівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Յակովլևկա գյուղում բնակվում էր 240 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Նոր Օռլեանի Լոյոլայի համալսարան
Արտաքին հղումներ
Կատեգորիա:ԱՄՆ-ի համալսարաններ Կատեգորիա:Համալսարաններ այբբենական կարգով Կատեգորիա:1912 հիմնադրված կրթական հաստատություններ
Սարդ-Մարդ. Տունդարձի ճանապարհ չկա
'''«Սարդ-Մարդ. Տունդարձի ճանապարհ չկա»''' (Spider-Man: No Way Home), ամերիկյան սուպերհերոսային ֆիլմ, որը ստեղծվել է Marvel Comics կոմիքսների Սարդ-Մարդու կերպարի հիման վրա, ստեղծել են Columbia Pictures և Marvel Studios ընկերությունները, դիստրիբյուտորը Sony Pictures Releasing-ն է։ «Սարդ-Մարդ. Տունդարձ» (2017) և «Սարդ-Մարդ. Տնից հեռու» (2019) ֆիլմերի շարունակությունն է, նաև Marvel-ի կինեմատոգրաֆիական տիեզերքի թվով 27-րդ ֆիլմը։ Ֆիլմի ռեժիսորն է Ջոն Ուոթսը, սցենարիստներն են Քրիս Մաքքենանը և Էրիկ Սոմերսը։ Փիթեր Փարկերի դերը կատարել է Թոմ Հոլանդը, ֆիլմում նաև դերակատարում են ունեցել Զենդայան, Բենեդիկտ Քամբերբեչը, Ջոն Ֆավրոն, Ջեյքոբ Բատալոնը, Մարիսա Թոմեյը, Ջեյ Բի Սմուվը, Բենեդիկտ Վոնգը, Ալֆրեդ Մոլինան, Ջեյմի Ֆոքսը, Թոբի Մագուայերը, և Էնդրյու Գարֆիլդը։ Ըստ սյուժեի Փիթեր Փարկերը օգնության խնդրանքով դիմում է Դոկտոր Սթրենջին, որպեսզի վերջինս ողջ աշխարհից թաքցնի Սարդ-Մարդու ինքնության գաղտնիքը, ինչը հանգեցնում է վտանգավոր այլընտրանքային վերջաբանի։
Երրորդ ֆիլմի ստեղծման մասին հայտարարվել է 2017 թվականին՝ «Տունդարձ» ֆիլմի նկարահանումների ժամանակ։ 2019 թվականի օգոստոսին Sony Pictures-ի և Marvel Studios-ի միջև եղած բանակցությունները՝ պայմանների փոփոխության վերաբերյալ, որոնց շրջանակներում ընկերությունները համատեղ նկարահանում են Սարդ-Մարդու մասին ֆիլմ ավարտվեցին նրանով, որ Marvel-ը դադարեցրեց նախագիծը։ Սակայն մեկ ամիս անց՝ երկրպագուների բացասական արձագանքներից հետո, երկու ընկերություններն էլ նոր պայմանագիր կնքեցին։ Շուտով հաստատվել է կինոկոմիքսում Ուոթսի, Մաքքենանի, Սոմերսի և Հոլանդի մասնակցությունը։ Նկարահանումները սկսվել են 2020 թվականի հոկտեմբերին Նյու Յորք ում։ Արտադրության ընթացքում հայտարարվել է Ֆոքսի և Մոլինայի մասնակցության մասին, որոնք դերակատարում էին ունեցել Սարդ-Մարդու մասին նախկին ֆիլմերում։ 2021 թվականի փետրվարին հայտարարվել է ֆիլմի անվանումը, իսկ մարտի վերջին ավարտվել են նկարահանումները։
ԱՄՆ-ում ֆիլմը թողարկվել է 2021 թվականի դեկտեմբերի 17-ին՝ Marvel-ի կինեմատոգրաֆիական տիեզերք ի չորրորդ ժամանակագրության շրջանակներում։ Հայաստանում ֆիլմի պրեմիերան տեղի է ունեցել դեկտեմբերի 15-ին։ Սարդ-Մարդու մասին չորրորդ ֆիլմը գտնվում է մշակման փուլում։
Սյուժե
«Սարդ-Մարդ. Տնից հեռու» (2019) ֆիլմի իրադարձություններից հետո Փիթեր Փարկերի կյանքը և հեղինակությունը վտանգի տակ են, քանի որ Միստերիոն ողջ աշխարհին բացահայտել էր Սարդ-Մարդու իրական ինքնությունը։ Ամեն ինչ շտկելու փորձով Փիթեր Փարկերը օգնության խնդրանքով դիմում է Դոկտոր Սթրենջին, բայց իրավիճակը միայն սրվում է։ Փարկերը պետք է հասկանա, թե ինչ է նշանակում իրականում լինել Սարդ-Մարդ ։
Կինոթատրոնային վարձույթ
ԱՄՆ-ում ֆիլմը թողարկվելու է 2021 թվականի դեկտեմբերի 17-ին ։ Ի սկզբանե պրեմիերան պետք է կայանար 2021 թվականի հուլիսի 16-ին, բայց այն տեղափոխվել է 2021 թվականի նոյեմբերի 5-ին , իսկ հետո համաճարակի հետ կապված տեղափոխվել է 2021 թվականի դեկտեմբերին ։ Ֆիլմը հանդիսանում է Marvel-ի կինեմատոգրաֆիական տիեզերքի չորրորդ ժամանակագրության մաս ։ 2021 թվականի օգոստոսին Sony և CJ 4DPlex ընկերությունները հայտարարել են նոր պայմանագրի մասին, ըստ որի Sony երեք տարվա ընթացքում պետք է թողարկի 15 ֆիլմ, ներառյալ «Տունդարձի ճանապարհ չկա» ֆիլմը ։
Ապագայի ծրագրեր
2019 թվականի օգոստոսին չորրորդ ֆիլմը գտնվել է մշակման փուլում «Տունդաարձի ճանապարհ չկա» ֆիլմի հետ ։ 2021 թվականի փետրվարին Թոմ Հոլանդ ն ասել է, որ, թեև ըստ Marvel-ի և Sony-ի հետ կնքած պայմանագրի «Տունդարձի ճանապարհ չկա» ֆիլմը հանդիսանում է իր վերջին ֆիլմը, սակայն նա հույս ունի, որ դեռ կկատարի Սարդ-մարդու դերն ապագայում, եթե նրան խնդրեն ։ Նույն տարվա հուլիսին Զենդայա ն ասել է, որ չգիտի, կնկարահանվի արդյոք ևս մեկ ֆիլմ Սարդ-մարդու մասին, թե ոչ ։
Ծանոթագրություններ
Կատեգորիա:Marvel-ի կոմիքսների էկրանավորումներ Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Marvel-ի կինեմատոգրաֆիական տիեզերք Կատեգորիա:2021 ֆիլմեր Կատեգորիա:Արտադրությունում գտնվող ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան սիքվել ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ատլանտայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում
Հայաստանում Բրազիլիայի դեսպանություն
Հայաստանում Բրազիլիայի դեսպանություն (Embaixada do Brasil em Armenia), Բրազիլիայի Դաշնային Հանրապետության դիվանագիտական ներկայացուցչությունը Հայաստանում ։
Դեսպանատուն
Հայաստանում Բրազիլիայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Հյուսիսային պողոտայում։ Ներկայումս` Հայաստանում Բրազիլիայի արտակարգ և լիազոր դեսպանի պաշտոնը զբաղեցնում է Աժեմար դե Մենդոնսա Սանկտոսը։
Դեսպանատանը գործում է նաև Հայաստանում Բրազիլիայի պատվո հյուպատոսություն։
Բրազիլիայի մուտքի արտոնագիր
Հայաստանի քաղաքացիներից Բրազիլիա այցելության համար (մինչև 90 օր ցանկացած վեց ամսվա ընթացքում) մուտքի վիզա չի պահանջվում։
Ծանոթագրություններ
Կատեգորիա:Դեսպանություններ Հայաստանում Կատեգորիա:Հայ-բրազիլական հարաբերություններ
Ձորաբաշի Սուրբ Գևորգ եկեղեցի
Ձորաբաշի Սուրբ Գևորգ եկեղեցի (հայտնի է նաև որպես Գանձակեցոց Սուրբ Գևորգ եկեղեցի, ոչնչացված հայկական առաքելական եկեղեցի Վրաստանի մայրաքաղաք Թբիլիսիի Հավլաբար թաղամասում՝ Վիկտոր Ջորբենաձե 1 հասցեում, Կուր գետի ձախ ափին։ Ներկայումս եկեղեցու տեղում գործում է նորակառույց վրացական Սուրբ Դավիթ մարգարեի եկեղեցին ։
Պատմություն
Միջնադարում Գանձակ քաղաքի մի խումբ հայեր բնակության նպատակով տեղափոխվում են Տփղիս (ներկայումս՝ Թբիլիսի)՝ կենտրոնանալով ներկայիս հայկական Հավլաբար թաղամասի հարավային հատվածում։ Իրենց կրոնական պահանջմունքները բավարարելու նպատակով նրանք եկեղեցի կառուցելու թույլտվություն են ստանում և սկսում շինարարություն ։
Հայտնի է, որ եկեղեցին հիմնադրվել է 1600 թվականին ։
Տարբեր տարիների Ձորաբաշի եկեղեցում իրականացվել են վերանորոգչական աշխատանքներ, ինչի շնորհիվ այն պահպանել է իր նախնական տեսքը և գործել մինչև Վրաստանի խորհրդայնացման առաջին տասնամյակը՝ 1930-ական թվականների վերջ։ Վրացական ԽՍՀ իշխանությունների կողմից բազմաթիվ այլ հայկական եկեղեցիների հետ միասին փակվեց։ Հետագայում շինությունը օգտագործվել է տարբեր նպատակներով։ Երկար տարիներ անհրաժեշտ խնամքի չարժանանալով՝ Սուրբ Գևորգի շենքը ամբողջությամբ քայքայվում է։ 1980-ական թվականների վերջերին Գանձակեցոց եկեղեցու տանիքն արդեն կիսափուլ վիճակում էր, իսկ բուն եկեղեցին վերածվել էր աղբանոցի։ 1980-ական թվականների վերջ 1990-ական թվականների սկզբներին հուշարձանագետ Սամվելի Կարապետյանի ուսումնասիրությունները փաստում են, որ 1980-ական թվականներից սկսած եկեղեցին դիտավորյալ աստիճանաբար ոչնչացվում էր ։
Եկեղեցու քանդում և վրացական եկեղեցու հիմնում
Ներկայումս Ձորաբաշի Սուրբ Գևորգ եկեղեցու տեղում կառուցված է և գործում է վրացական ուղղափառ եկեղեցի, որը կոչվում է Սուրբ Դավիթ ։
Ծանոթագրություններ
Կատեգորիա:Հայկական առաքելական վրացականացված վանքեր և եկեղեցիներ Կատեգորիա:Թբիլիսիի հայկական եկեղեցիներ Կատեգորիա:17-րդ դարի հայկական վանքեր և եկեղեցիներ Կատեգորիա:Հայկական առաքելական գոյություն չունեցող վանքեր և եկեղեցիներ (Վրաստան) Կատեգորիա:Վրաց ուղղափառ եկեղեցու վանքեր և եկեղեցիներ
Ռևո (Տրենտոյի գավառ)
Բնակչությունը կազմում է 1261 մարդ (2008), բնակչության խտություն՝ 94 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 38028։ Հեռախոսային կոդ՝ 0463։
Ծանոթագրություններ
Կատեգորիա:Իտալիայի բնակավայրեր
Նատրիումի հեքսաքլորոիրիդատ(IV)
Նատրիումի հեքսաքլորոիրիդատ(IV), անօրգանական նյութ՝ Na2[IrCl6] բանաձևով, առաջացնում է մուգ-կարմիր բյուրեղներ։
Ֆիզիկական հատկությունները
Առաջացնում է բյուրեղներ։
Լուծվում է ջրում։
Գրականություն
Կատեգորիա:Իրիդիումի կոմպլեքսային միացություններ Կատեգորիա:Նատրիումի աղեր Կատեգորիա:Կոմպլեքսային քլորիդներ
Մորլուպո
Մորլուպո (Morlupo) քաղաք Իտալիայում, տեղակայված է Լացիո մարզի Հռոմ գավառում ։
Ծանոթագրություններ
Կատեգորիա:Իտալիայի քաղաքներ
Դիլիջանի երկրագիտական թանգարան-պատկերասրահ
Դիլիջանի երկրագիտական թանգարան-պատկերասրահ, հիմնադրվել է 1950 թվականին ուսուցիչ Եղիշե Հովսեփյանի կողմից, այցելուների համար բացվել է 1952 թվականին։ Թանգարանի պատկերասրահն ստեղծվել է 1958 թվականին։ Ընդգրկված է Դիլիջանի պատմության և մշակույթի անշարժ հուշարձանների ցանկում (հուշարձան՝ 10.3/134):
Պատմություն
Թանգարանի նախկին շենքը կառուցվել է 1920 թվականին՝ որպես հյուրանոց, այնուհետև օգտագործվել՝ որպես հիվանդանոց, հետագայում դարձյալ հյուրանոց։ 1967 թվականին վերանորոգումից հետո հանձնվել է Դիլիջանի երկրագիտական թանգարանին։ 2005 թվականին հին շենքը քանդվել է և 5 տարվա ընթացքում կառուցվել է թանգարանի նոր շենքը՝ Դիլիջան քաղաքի ֆինանսավորմամբ և քաղաքի գլխավոր ճարտարապետ Նվեր Դանիելյանի նախագծով։ 2010 թվականին եղել է թանգարանի պաշտոնական բացումը, իսկ 2011 թվականի ապրիլի 1-ից բաց է այցելուների համար ։
Ցուցադրություն
Թանգարանում պահվում և ցուցադրվում են հնագիտական իրեր՝ 1017 հատ, ազգագրական իրեր՝ 628 հատ, 391 կիրառական արվեստի իր, 353 գրաֆիկական աշխատանքներ, 409 գեղանկարներ, քանդակներ, 47 արծաթյա իր, որից 36-ը մետաղադրամ, հնատիպ գրականություն՝ 39 կտոր։ Առանձնակի հետաքրքրություն է ներկայացնում հնագիտության բաժինը, որը հայտնաբերվել է Դիլիջանի շրջակայքից և պատկանում է ուշ բրոնզի և վաղ երկաթի դարաշրջաններին։ Պատկերասրահը հարուստ է հայ, ռուս և արտասահմանյան նկարիչների, այդ թվում՝ Հովհաննես Այվազովսկու, Վարդգես Սուրենյանցի, Գևորգ Բաշինջաղյանի, Մարտիրոս Սարյանի, Ռոքուել Քենտի, Էդգար Շահինի, Ռիշար Ժերանյանի,Շանթ Հերթևցյանի բնօրինակ աշխատանքներով։
Հասցե
Թանգարանը գտնվում է Տավուշի մարզի Դիլիջան քաղաքում, Մյասնիկյան 28 հասցեում։
Արտաքին հղումներ
ե Կատեգորիա:Հնագիտական թանգարաններ Կատեգորիա:Տավուշի մարզի թանգարաններ Կատեգորիա:1950 հիմնադրված թանգարաններ
Նադեժդովկա (գյուղ, Ալեքսանդրովի շրջան)
Նադեժդովկա (Надеждівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նադեժդովկա գյուղում բնակվում էր 75 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
(8278) 1991 JJ
(8278) , աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 4-ին Յոշիկանե Միզունոյի և Թոշիմասա Ֆուրութայի կողմից Կանիում ։
Միջին հեռավորությունը Արեգակից կազմում է 2,594845 ա. մ., առավելագույնը մոտենում է 2,2688 ա. մ. հեռավորության վրա և հեռանում 2,9209 ա. մ. ։ Արեգակի շուրջ մեկ ամբողջական պտույտ է կատարում 1526,74 երկրային օրվա ընթացքում, իր ուղեծրով շարժվելով միջինում 0,235796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,11° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Յոշիկանե Միզունոյի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջեյսոն Բիգս
Վաղ տարիներ
Բիգսը ծնվել է Նյու Ջերսիում բուժքրոջ և բեռնափոխադրող ընկերության մենեջերի ընտանիքում ։«Ամերիկյան թխվածք»-ում հրեա Ջիմ Լևենստեյնի դերակատարումից հետո դերասանը հարցազրույցներից մեկում կատակել է, որ նա ունի հրեական բնավորություն, սակայն ինքը պատկանում է իտալացիների սերնդին  ։
Գործունեություն
Իր գործունեությունը Բիգսը սկսել է տասներեք տարեկանից։ 1991 թվականին նա նկարահանվել է Fox հեռուստաընկերության Drexell’s Class հեռուստասերիալում։ Նույն թվականին Բիգսը ելույթ է ունեցել Բրոդվեյ թատրոնում բեմադրվող «Զրույց իմ հայրիկի հետ» բեմադրությունում, որն օգնել է իրեն մասնակցել «Աշխարհը շրջվում է» սերիալում։ Այս դերակատարումների համար նա ստացել է «Էմմի» մրցանակ։
15 տարեկանում նրան վերցրեցին մշտական դերակատարման «Ինչպես է պտտվում աշխարհը» հայտնի սերիալում։ Նա նկարահանվել է այնտեղ երկու եթերաշրջան (1994—1995)՝ նվաճելով հեռուստատեսային մրցանակաբաշխության «Դայջեստ օպերա» անվանակարգը։
Այս ամենի պատճառով Բիգսը չկարողացավ ավարտել քոլեջը։ Առաջին կիսամյակը նա սովորում է Նյու Յորքի համալսարանում այնուհետև հեռանալով այնտեղից փորձում է ուսումը շարունակել Նյու Ջերսիի Մոնքլերի համալսարանում։ Բիգսի ուսումը այնտեղ տևեց մի քանի շաբաթ, որի ընթացքում էլ լրացել էր հեռուստատեսության հետ պայմանագրի ժամանակը։ Բիգսը որոշում է մեկնել Հոլիվուդ, որտեղ 1997 թվականին ստանում է իր առաջին դերը «Արձակուրդները Էլվիս Փրեսլիի հետ» ֆիլմում։ Blockbuster Entertainment Awards և MTV Movie Awards կինոմրցանակաբաշխություններում առաջադրված «Ամերիկյան թխվածք»-ում ցնցող հաջողություն ունենալով, Բիգսը սկսեց շատ նկարահանվել։ Բացի այդ, նա բացառիկ  պայմանագիր է կնքել Miramax Films-ի հետ և միևնույն ժամանակ գործարք՝ 21st Century Fox-ի հեռուստատեսության հետ նոր նախագծեր մշակելու համար։
Բավականին նման արտաքին տեսք ունենալու պատճառով Ջեյսոնին հաճախ համեմատում են հայտնի դերասան Ադամ Սենդլերի հետ, օրինակ՝ իրենց նմանությունները նշվում է «Ամերիկյան թխվածք. Բոլորը հավաքված են» ֆիլմում։
Անձնական կյանք
2008 թվականի հունվարին Բիգսը նշանվել է դերասանուհի Ջենի Մոլլենի հետ, որի հետ նա ծանոթացել է «Իմ լավագույն ընկերոջ ընկերուհին» ֆիլմի նկարահանումների ժամանակ։ Նրանք ամուսնացել են նույն թվականի ապրիլի 23-ին։ Ամուսինները ունեն երկու զավակ՝ Սիդը (ծնվել է 2014-ի փետրվարին) և Լազլոն (ծնվել է 2017-ի հոկտեմբերին).
Արտաքին հղումներ
Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղա երեխա դերասաններ
Աբաշա-Արաբ
Աբաշա-Արաբ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 343 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Գեորգի Գաբեդավա
Գեորգի Գաբեդավա (გიორგი გაბედავა, ), վրացի ֆուտբոլիստ։ «Չիհուրա» և Վրաստանի երիտասարդական հավաքականների հարձակվող։
Ակումբային կարիերա
Գեորգին հանդես է եկել «Օդիշ 2001» և «Մգլեբի» (հիմա՝ «Զուգդիդի») ակումբներում։ Առաջին մարզիչը եղել է Էլգուջա Կոմետիանը։
2009 թվականին տեղափոխվել է Թբիլիսիի «Գագրա» ակումբ։ 2009/10 մրցաշրջանի առաջին կեսին կարողացել է 19 խաղերում հեղինակել 10 գոլ։ «Դինամո» ակումբի դեմ խաղում Գեորգին իր հաշվին պոկեր է գրանցել (դարձել է 4 գոլի հեղինակ) ։ 2010 թվականի ձմեռային առաջնությունում կայացավ «Գագրայի» հանդիպումը ուկրաինական «Իլիչյովեց» ակումբի դեմ, որտեղ Գեորգին աչքի ընկավ հրաշալի խաղով և կարողացավ արժանանալ ուկրաինական ակումբի մարզչի ուշադրությանը ։ 2010 թվականին վարձավճարով տեղափոխվեց «Իլիչյովեց», որտեղ հանդես էր գալիս 55 համարի ներքո ։ Ուկրաինայի պրեմիեր Լիգայում դեբյուտել է 2010 թվականի փետրվարի 27-ին «Մետալուրգ» ակումբի դեմ խաղում, որտեղ Գեորգին խաղադաշտ է դուրս եկել 62-րդ րոպեին՝ փոխարինելով Վադիմ Մելնիկին ։
Կարիերան ազգային հավաքականում
2009 թվականին սկսեց հանդես գալ Վրաստանի երիտասարդական հավաքականում։
Արտաքին հղումներ
Կատեգորիա:Վրացի ֆուտբոլիստներ Կատեգորիա:Ֆուտբոլի հարձակվողներ
Նրանք չեն անցնի
«Նրանք չեն անցնի» (¡No pasarán!, Ils ne passeront pas), որևէ դիրքորոշում պաշտպանելու հստակ նպատակը արտահայտող քաղաքական կարգախոս։
Այլ լեզուների, այդ թվում նաև հայերենին, կարգախոսն անցել է իսպաներենի միջոցով։ Իսպանիայում քաղաքացիական պատերազմի ժամանակ Դոլորես Իբարրուրին ստեղծել է այս արտահայտությունը՝ որպես հակաֆաշիստական շարժման գլխավոր խորհրդանշաններից մեկը։ Դրան պատասխան է հանդիսացել Ֆրանսիսկո Ֆրանկոյի «Hemos pasado» («Մենք անցանք») արտահայտությունը, որը նա ասել է Մադրիդը գրավելիս։
Տես նաև
Կատեգորիա:Քաղաքական կարգախոսներ Կատեգորիա:1916 Կատեգորիա:Առաջին համաշխարհային պատերազմ Կատեգորիա:Ֆրանսերեն բառեր և արտահայտություններ Կատեգորիա:Իսպաներեն բառեր և արտահայտություններ Կատեգորիա:Քաղաքացիական պատերազմ Իսպանիայում
Լիամ Գալահեր
Ուիլիամ Ջոն Փոլ «Լիամ» Գալահեր, անգլիացի երգիչ և երգերի հեղինակ։ Նա ճանաչում է ձեռք բերել որպես Oasis ռոք խմբի մենակատար։ Ավելի ուշ դարձել է Beady Eye խմբի երգիչ։ Այդ երգու խմբերի փլուզումից հետո սկսել է զբաղվել սոլո կարիերայով ։
Նրա դեբյուտային As You Were սոլո ալբոմը, որը թողարկվել է 2017 թվականի հոկտեմբերի 6-ին, քննադատական և առևտրային հաջողություն էր հասել՝ գլխավորելով Բրիտանական ալբոմային հիթ-շքերթը և ստանալով պլատինե կարգավիճակ։ Ավելի քան 103,000 վաճառված սկավառակներով առաջին շաբաթվա ընթացքում նա դարձել է Բրիտանիայի տասնամյակի իններորդ ամենաարագ վաճառվող դեբյուտ ալբոմը ։ Նրա երկրորդ սոլո ալբոմը՝ Why Me? Why Not.-ը, գլխավորել Է բրիտանական հիթ-շքերթները 2019 թվականի սեպտեմբերի 27-ին ։
Կենսագրություն
Ուիլիամ Ջոն Փոլ Գալահերը ծնվել է Մանչեսթերում, և ապա տեղափոխվել Բյորնիջ։ Մանուկ հասակում, նա ֆիզիկական բռնության է ենթարկվել հոր կողմից, թեև ոչ այնքան, որքան իր ավագ եղբայրները Փոլ և Նոելը։ Նա ասել է, որ դաժան վերաբերմունքը խորապես ազդել է նրա վրա և ոգեշնչել նրան արտիստ դառնալ ։ Երբ Լիամը 10 տարեկան էր, մայրը վերցրել է տղաներին և հեռացել Թոմասից (նրա հայրը) ։
Նոելն ասել է, որ Լիամը քիչ էր հետաքրքրվում երաժշտությամբ, մինչև իր ուշ դեռահասությունը, նա ավելի գեղեցիկ էր, ավելի լավ էր երգում և ավելի լավ հագուստ ուներ։
Գալահերը վստահ էր, որ կարող է երգել և սկսել է լսել այնպիսի խմբեր, ինչպիսիք են The Beatles-ը, The Stone Roses-ը, The Who-ն, The Kinks-ը, The Jam-ը և T. Rex-ը։ Հետագայում Լիամը սարկաստիկորեն պնդել է, որ նա վերածվել է Լենոնին ։
Թողարկելով երկրորդ ալբոմը` The Stone Roses-ը Լիամի մեջ ցանկություն է առաջացրել ստեղծել սեփական կոլեկտիվ։ Երբ նրա դպրոցական ընկերը՝ Փոլ Մաքգիգանը՝ «Գիգսի» մականունով, Լիամին հրավիրել է իր The Rain խումբը՝ որպես վոկալիստ, նա համաձայնվել է, բայց պնդել, որ կոլեկտիվը վերանվանվի «Օasis», քանի որ այդ պահին արդեն գոյություն է ունեցել «Rain» լիվերպուլյան խումբը։
Լիամը երգեր էր գրում Փոլ Արթուրսոնի հետ միասին, ով կիթառ էր նվագում խմբում։ Նոել Գալահերը բացահայտորեն ծաղրում էր նրանց «համագործակցությունը», ինքը Լիամն էլ էր ճանաչում, որ նրանք վատ հեղինակներ են։ Խումբը շաբաթը մի փորձ էր անում և քիչ էր հանդես գալիս։ 1992 թվականին, Նոելը, ով վերադարձել էր Ամերիկայով շրջագայությունից, որտեղ նա մասնակցում էր որպես կիթառային տեխնիկ, հաճախել է եղբոր համերգներից մեկը։ Լիամը հասկացել է, որ նրա եղբայրը ավելի հմուտ է քան ինքը հեղինակային արվեստում և հրավիրել նրանք խումբ։
Oasis (1991-2009)
1993 թվականին Oasis-ը չորս երգերից կազմված սեթ լիստ է կատարել Գլազգոյի հայտնի King Tut's Wah Wah Hut ակումբում, որտեղ Ալան Մաքգին Creation Records-ից տեսել է նրանց և պայմանագիր կնքել 6 ձայնագրության վրա։ 1993-ի վերջում և 1994 թվականին խումբը ձայնագրել է «Definitely Maybe» ալբոմը, որը թողարկվել է 1994 թվականի օգոստոսի 28-ին և դարձել է ամենաարագ վաճառվող դեբյուտային ալբոմ Մեծ Բրիտանիայի պատմության մեջ։ Լիամին գովում էին ալբոմի մեջ իր վոկալային ներդրումի համար։ Քննադատները նշում էին The Beatles-ի և Sex Pistols-ի ազդեցությունը։ Լիամի վերաբերմունքը գրավել է բրիտանական մամուլի ուշադրությունը, որը հաճախ հոդվածներ էր գրում դրա մասին, որ Լիամը իբր թմրանյութեր է օգտագործում։
1997 թվականին, Definitely Maybe ալբոմը ճանաչվել է բոլոր ժամանակների 14-րդ մեծագույն ալբոմ «Հազարամյակի երաժշտություն» հարցման արդյունքում։ Channel 4-ի «100 լավագույն ալբոմ» հաշվարկի արդյունքում այն զբաղեցրել է 6-րդ հորիզոնականը ։ 2006 թվականին NME-ն տեղադրել է ալբոմը երրորդ հորիզոնականին բոլոր ժամանակնրի մեծագույն բրիտանական ալբոմների ցանկում ։ 2006 թվականին բրիտանական հարցման արդյունքում, որը կազմակերպվել է NME-ի և The book of British Hit Singles and Ալբոմs-ի կողմից, Definitely Maybe-ն ճանաչվել է բոլոր ժամանակների լավագույն ալբոմ ։
(What's the Story) Morning Glory? ալբոմը ավելի հաջող է ստացվել, դառնալով երրորդ բրիտանական ամենավաճառվող ալբոմ պատմության մեջ ։ Մոտ այդ ժամանակ էլ Oasis-ը դարձել է Blur խմբի հետ լավ կազմակերպված լրագրողական պատերազմի մասնակից։ 1995 թվականի օգոստոսին, Blur-ը և Oasis-ը միաժամանակ թողարկել են իրենց սինգլները։ Blur-ի «Country House» երգը ավելի հաջող է ստացվել, քան Oasis-ի «Roll with It»-ը ։
(What's the Story) Morning Glory? համարվում է բրիտփոփի դարաշրջանի լավագույն սկավառակներից և 90-ականների լավագույն ալբոմներից մեկը ։ Շատ հիթ-շքերթներում այն դարձել էր բոլոր ժամանակների լավագույն ալբոմ ։ 2010 թվականին Rolling Stone-ը նշել է, որ «ալբոմը հաղթանակ է» ։ Morning Glory-ն ավարտել է բրիտփոփի ոսկե շրջանը։ The magazine-ը տեղադրել է այն «բոլոր ժամանակների լավագույն 500 ալբոմ» ցանկի 378-րդ հորիզոնականին ։ Ալբոմը նաև դարձել է BRIT Awards-ի լավագույն ալբոմների մեջ «մեծագույն հաղթող» 2010 թվականին ։ Ալբոմը ներառվել է «1001 ալբոմ, որոնք պետք է լսել մինչև մահանալը» գրքի մեջ ։Ավստրալիայով շրջագայության ժամանակ Գալահերը մեղադրվել է հարձակման մեջ, 19-ամյա երկրպագուին իբր հարվածելու համար, ով պնդում էր, որ պարզապես խնդրել է նկարահանվել նրա հետ ։
Շատ սպասված երրորդ ալբոմը՝ «Be Here Now»-ն, թողարկվել է 1997 թվականի օգոստոսի 21-ին և նոր ռեկորդ սահմանել որպես ամենավաճառվող ալբոմ բրիտանական հիթ-շքերթների պատմության մեջ։ Նոելը հետագայում ծաղրում էր ալբոմը, իսկ Լիամը պաշտպանում էր, այն անվանելով «թոփ ռեկորդ» ։
Be Here Now-ի թողարկման առաջին օրը վաճառվել է մոտ 424000 պատճեն, ինչը դարձրել է այս ալբոմը բրիտանական հիթ-շքերթի պատմության մեջ ամենավաճառվող, իսկ առաջին գնահատականները հիմնականում դրական էին ։ Ալբոմի պրոդյուսեր Օուեն Մորիսը ասել, որ ձայնագրումները լի էին վիճաբանություններով և թմրանյութերով, ու խմբի միակ մոտիվացիան փողն էր ։ 2008 թվականի դրությամբ ալբոմը վաճառվել է 8 միլիոն պատճեններով ամբողջ աշխարհով։ Ալբոմը գլխավորել է վինիլային ալբոմների հիթ-շքերթը 2016 թվականին, թողարկումից 19 տարի անց ։
Oasis-ի հաջորդ ալբոմը՝ «Heathen Chemistry»-ն (2002), ներառել է ևս երեք երգ, որոնց հեղինակը Լիամն էր։ Նրանցից առաջինը «Songbird»-ն էր, որն իրենից ներկայացնում էր Նիկոլ Էփլտոնի հանդեպ սիրո բալադ։ Երգը դարձել է ալբոմից չորրորդ սինգլ և 3-րդ տեղ է զբաղեցրել բրիտանական հիթ-շքերթներում։
2005 թվականին թողարկվել է Oasis-ի վեցերորդ ստուդիական ալբոմը՝ «Don't Believe the Truth», որի մեջ են ներառվել Լիամ Գալահերի երեք կոմպոզիցիաները․ «Love Like a Bomb», «The Meaning of Soul» և «Guess God Thinks I'm Abel» ։ 2009 թվականին խումբը փլզվել է դրա պատճառով, որ Նոելը ալևս չէր կարողանում աշխատել Լիամի հետ ։2009 թվականի օգոստոսի 28-ին Նոելը հայտարարել է իր հեռացման մասին խմբից Փարիզի Rock en Seine փառատոնի ժամանակ։
Beady Eye (2009–2014)
2009 թվականի նոյեմբերի 9-ին The Sun թերթը հայտնել է, որ իր հավաքույթի ժամանակ Լիամ Գալահերը առաջարկել է Մայլզ Քեյնին դառնալ նրա Beady Eye նոր խմբի անդամ ։ Մի քանի որ անց Քեյնը հաստատել է այն տեղեկությունը, ավելացնելով, որ նրանց միավորում էր Ջոն Լենոնի հանդեպ սերը։
2012 թվականի մարտին Լիամը պնդել, որ նրանք կատարելու են նաև Oasis-ի երգերը ։ Նրանք արել են դա առաջին անգամ 2012 թվականի հունիսին The Stone Roses խմբի համերգի ժամանակ ։
2012 թվականի օգոստոսի 13-ին խումբը հանդես է եկել Լոնդոնի Օլիմպիական խաղերի փակման արարողությանը։
2013 թվականի ապրիլի 10-ին Լիամ Գալահերը հայտնել է, որ երկրորդ ալբոմի թողարկումը լինելու է 2013 թվականի հունիսի 10-ին ։ Պրոդյուսեր է դարձել Դեյվ Սիտեկը, ով արդեն աշխատում էր Yeah Yeah Yeahs, TV on the Radio և Jane’s Addiction խմբերի հետ ։ Նոր սկավառակից առաջին սինգլը՝ «Second Bite of the Apple»-ը, թողարկվել է 2013 թվականի մայիսին։ 2014 թվականի հոկտեմբերի 24-ին խումբը հայտնել է փլզման մասին իր Twitter-կայքէջում ․
Սոլո կարիերա
2017 թվականի հունիսին Գալահերը մասնակցել է «One Love Manchester» համերգին, որը նվիրված էր Մանչեսթեր Արենայում մայիսյան ահաբեկչության զոհերին ։ Ամառվա ընթացքում համերգներ են անցկացվել Rock am Ring, Գլաստոնբերի , EXIT, Benicàssim և Lollapalooza փառատոններում։
2017 թվականի հոկտեմբերի 6-ին թողարկվել է Գալահերի «As You Were» ալբոմը։ Ալբոմի նշանավոր սինգլներից էին «Wall of Glass», «Chinatown» և «For What It’s Worth» ։ «Wall of Glass»-ը թողարկվել է 2017 թվականի հունիսի 1-ին։ Դրա հետ միասին թողարկվել էր նաև տեսահոլովակ ։
Ալբոմը դրական գնահատականներ է ստացել, և միայն առաջին շաբաթվա ընթացքում վաճառվել է մոտ 103000 պատճեն ։
2019 թվականին Լիամը ելույթ է ունեցել Գլաստոնբերի փառատոնին ։
Լիամ Գալահերի ստեղծագործությունն ազդել է ավստրալիացի երգիչ Դին Լյուիսի երաժշտական ոճի ընտրության վրա։
Բանավեճեր
Oasis-ի հայտնվելուց հետո երաժշտական աշխարհում, Լիամ Գալահերը հռչակ է ձեռք բերել իր «գյադայի» վարքագծի համար ։
1998 թվականին Գալահերը ընդմիշտ արգելափակվել է Cathay Pacific Airlines ավիաընկերության կողմից, ինչին նա պատասխանել է «ավելի շուտ ես ոտքով քայլեմ» ։
2006 թվականին շշուկներ էին, որ Գալահերը հարբած ծեծկռտուք է կազմակերպել Փոլ Գասկոյնի հետ «Գրաուչո» ակումբում։ Գալահերը հայտնել է իր ատելությունը շատ ոչ բրիտանական երևույթների հանդեպ, օրինակ․ ամերիկացիների և ավստրալիացիների ճաշակի և այլն։
ԱՄՆ-ով իր վաղ շրջագայության ժամանակ Գալահերը հաճախ ծաղրում էր ամերիացիներից և իր եղբորը՝ Նոելին, ինչը բերել է դրան, որ Նոելը ժամանակավոր լքել է խումբը 1994 թվականին։
Այլ նախագծեր
2010 թվականի մայիսի 7-ին հաստատվել է, որ Լիամի պրոդյուսերական ընկերությունը՝ In 1 Productions-ը, թողարկում է գեղարվեստական ֆիլմ Ռիչարդ Դիլելլոյի «Մմենաերկար կոկտեյլային հավաքույթ» գրքի հիման վրա ։
Լիամ նույնպես Pretty Green մոդելային ընկերության սեփականատերն է, որն անվանվել է The Jam խմբի երգի պատվին ։
2015 թվականին Գալահերը նկարահանվել է «Ազգային գանձեր» կարճամետրաժ ֆիլմում ։
2017 թվականի հոտկեմբերին Գալահերը հայտնվել է որպես դրվագից դուրս խոսող «Ջորջ Մայքլ․ Ազատություն» ֆիլմում ։
2017 թվականի նոյեմբերի 3-ին իր մոր՝ Պեգիի և որդու՝ Ջինի հետ միասին հայտնվել է Channel 4-ի Gogglebox սերիայում ։
Անձնական կյանք
1998-ին, Փեթսիի հետ Լիամի հարսանիքից մեկ տարի անց, մոդել և երգչուհի Լիզա Մուրիշը աղջիկ է ունեցել։ Թեև Մուրիշը սկզբում պնդում էր, որ երեխայի հայրը Elastica խմբի թմբկահար Ջասթին Ուելչն էր, ավելի ուշ նա խոստովանել է, որ աղջիկը Լիամ Գալահերից է։ Նա ընդունել է աղջկան և ալիմենտներ է վճարում ։ Մեծ Բրիտանիայում անցկացված հարցման համաձայն՝ Լիամ Գալահերը ճանաչվել է 2001 թվականի վատագույն պապա ։
2001 թվականի հուլիսին All Saints փոփ խմբի նախկին անդամ Նիկոլ Էփլթոնը և Լիամ Գալահերը որդի են ունեցել՝ Ջին Էփլթոն Գալահեր։ Զույգը օրինականացրել է հարաբերությունները միայն յոթ տարի անց՝ 2008 թվականի փետրվարի 14-ին, Լոնդոնում, նույն վայրում, որտեղ ժամանակին Լիամն ամուսնացել է Փեթսի Քենսիթի հետ։ 2014 թվականի ապրիլի 9-ին Նիկոլը և Լիամը պաշտոնապես ամուսնալուծվել են։ Պատճառը եղել է Գալահերի դավաճանությունը ։
2010 թվականին Լիամ Գալահերի և ամերիկացի լրագրող Լիզա Գորբանիի մոտ, որը երաժշտից հարցազրույց էր վերցնում The New York Times-ի համար, սիրավեպ է սկսվել։ 2013-ի հունվարին Գորբանին դուստր է ունեցել։ Լրագրողուհին դատի է տվել Լիամին ալիմենտներ չվճարելու պատճառով։ Լիամը համաձայնել է ալիմենտ վճարել մինչև հերթական դատական նիստի սկսվելը։
Բլազիուսի պայտաքիթ չղջիկ
Բլազիուսի պայտաքիթ չղջիկ կամ Միջերկրածովյան պայտաքիթ, չղջիկների ենթակարգի պայտաքիթ չղջիկների ընտանիքին պատկանող կաթնասուն կենդանի։ Գրանցված է Հայաստանի Հանրապետության Կարմիր գրքում։
Տարածվածություն
Տարածված է Հյուսիսային և Արևելյան Աֆրիկայում, Հարավային Եվրոպայում, Առաջավոր, Փոքր և Միջին Ասիայում, Իրանուն, Աֆղանստանում։
Հայաստանում հաճախ հանդիպում է Սյունիքի մարզի և Լեռնային Ղարաբաղի սահմանամերձ ոչ շատ խորը խորշերում և քարանձավներում։
Կենսակերպ
Հիմնականում քարանձավաբնակ է, սակայն հանդիպում է նաև ժայռերի ճեղքերում։ Որպես ապաստարան օգտագործում է նաև անմարդաբնակ շինությունների խոնավ նկուղները, տանիքները, պատերի ճեղքերը։ Վարում է մթնշաղագիշերային կենսակերպ։ Գաղութներ կամ կուտակումներ չի առաջացնում։
Արտաքին կառուցվածք
Մեջքային հատվածում մորթին չափազանց բաց շագանակագույն է, իսկ որովայնի հատվածը՝ սպիտակածխագույն։ Մարմնի երկարությունը 53,2-58,2 մմ է, պոչինը՝ 27,1-32,2 մմ, նախաբազկինը՝ 47,8-50,5 մմ, պայտի լայնությունը՝ 6,8-8,9 մմ, քաշը` 9,6-7,1 գ։ Քթի վրա կա պայտանման գոյացություն, որի նշտարն ունի եռանկյունու տեսք և կողքերից սեղմված չէ։
Բազմացում
Բազմանում է տարին 1 անգամ, ծնում 1 ձագ, որը մերկ է, կույր, անպաշտպան։
Նշանակություն
Կարևոր նշանակություն ունի կենսացենոզների դինամիկ հավասարակշռության պահպանման գործում և որպես վնասատու միջատների դեմ պայքարի կենսաբանական միջոց     ։
Պահպանություն
Հազվադեպ, անհետացող, չուսումնասիրված տեսակ է, որը գրանցված էր ԽՍՀՄ-ի Կարմիր գրքում։ ԲՊՄՄ Կարմիր ցուցակում ընդգրկված է քիչ մտահոգող կարգավիճակով և գնահատվում է որպես վտանգված տեսակ։
Պահպանվում է «Արևիկ» ազգային պարկում ։
Ծանոթագրություններ
Կատեգորիա:Պայտաքիթ չղջիկներ Կատեգորիա:Կենդանիներ Կատեգորիա:Կաթնասուններ Կատեգորիա:Վտանգված տեսակներ Կատեգորիա:Չղջիկներ Կատեգորիա:Քորդավորներ Կատեգորիա:Ողնաշարավորներ Կատեգորիա:ՀՀ Կարմիր գրքում գրանցված կենդանիներ
«0,10» նկարների վերջին ֆուտուրիստական ցուցահանդես
«0,10» նկարների վերջին ֆուտուրիստական ցուցահանդես, ցուցահանդես, տեղի է ունեցել Նադեժդա Դոբիչինայի արվեստի բյուրոյում (Ադամինի տուն), Պետրոգրադ քաղաքում, 1915 թվականի դեկտեմբերի 19-ից 1916 թվականի հունվարի 17-ը։ Ցուցահանդեսում ներկայացված էին Կազիմիր Մալևիչի և նրա համախոհների աշխատանքները, որոնք նոր ուղղություն մտցրին ռուսական ավանգարդում՝ սուպրեմատիզմ։
Անվանում
Ցուցահանդեսը «Վերջին ֆուտուրիստական» են անվանել կազմակերպիչներն, քանզի ցանկանում էին ավարտել ռուսական գեղարվեստի ժամանակաշրջանն ու անցում կատարել սուպրեմատիզմին։
Զրոն խորհրդանշում է սուպրեմատիզմում առարկայական ձևերի բացակայությունը (զորայական քանակ)։ Տասն արվեստագետների քանակն է, որոնք ցանկություն էին արտահայտել մասնակցելու ցուցահանդեսին, բայց երբ մասնակիցների թիվը հասավ 14-ի, անվանումը միևնույն է մնաց նույնը ։
Պատմություն
Ցուցահանդեսը նախաձեռնվել է Իվան Պունիի նախաձեռնությամբ։ Մալևիչի կողմնակիցները պատրաստ չէին ամբողջովին ընդունել սուպրեմատիզմը և այն ճանաչել ֆուտուրիզմի ժառանգորդ, ուստի Մալևիչին չթույլատրեցին «սուպրեմատիզմ» կոչել նրանց գործերը ո՛չ կատալոգում, ո՛չ էքսպոզիցիայում։ Կտավներն ունեին բարդ, երկար անվանումներ։
Նկարները կախվել են բացման գիշերն անձամբ Մալևիչի կողմից, որպեսզի ժամանակից շուտ ոչ ոք չտեսնի ։ Վերնիսաժից (գեղարվեստական ցուցահանդեսի փակ դիտում) մի քանի ժամ առաջ անպատրաստ հանրության համար Մալևիչը ձեռքով մի քանի պաստառ է գրել՝ «գեղանկարչության սուպրեմատիզմ» գրությամբ։ Վերնիսաժում տարածվում էր Միխայիլ Մատյուշինի «Կուբիզմից սուպրեմատիզմ․ Նոր գեղարվեստական ռեալիզմ» գիրք-մանիֆիստը։
Սենյակի կարմիր անկյունում, որտեղ սլավոնները միշտ կախում են սրբապատկերներ, Մալևիչը ամրացրել է «Սև քառակուսին», որը կատալոգում նշվել է որպես «Սև քառանկյուն»․ այս կտավը ցուցահանդեսի շնորհիվ հետագայում կոչել են «ռուսական ավանգարդի սրբապատկեր»։ Ցուցադրվել են Մալևիչի նաև այլ նկարներ, ինչպիսիք են «Սև խաչը», «Սև շրջանը», «Կարմիր քառակուսին»։ Ընդհանուր ցուցադրվել է 39 նկար ։
Քննադատություն
Իրադարձությունը լայն արձագանք է ստացել արվետսի շրջանակներում։ Չնայած նրան, որ այժմ նշանավոր արվեստագետների մեծամասնությունը ցուցահանդեսը ռուսական ավանգարդի ձեռքբերումն է համարում, ի սկզբանե այն առաջացրել է ավելի շուտ սկեպտիկ արձագանք ։ Նկարիչ Ալեքսանդր Բենաուան կտրուկ քննադատել է այն, և, հատկապես, «Սև քառակուսին»։ Բազմաթիվ քննադատներ դժգոհում էին, որ Մալևիչը այն կախել է այնպիսի վայրում, որտեղ հիմնականում կախում են սրբապատկերներ ։
Մասնակիցներ
Շատ արվեստագետներ մասնակցություն են ունեցել դեռևս «Տրամվայ Վ» Առաջին ֆուտուրիստական ցուցահանդեսին, որն անցկացվել էր նույն տարվա մարտին․
«0,10» միավորում
1917 թվականի ապրիլին ստեղծվել է «0,10» անունը կրող ավանգարդիստ-արվեստագետների միավորումը, որի անդամները ցուցահանդեսի ներկայացված կտավների հեղինակներն էին։
Արտաքին հղումներ
Կատեգորիա:Աբստրակցիոնիզմ
Սերգեյ Սարտակով
Սերգեյ Վենեդիկտի Սարտակով, ռուս խորհրդային գրող։
Առաջին գիրքը «Ալեքսեյ Խուդոնոգով» (1945) պատմվածքների ժողովածուն է։ Այնուհետև տպագրվել են նրա «Չուի սահանքներով» (1946), «Լաստը գնում է դեպի հյուսիս» (1949) վիպակները՝ գրված մանուկների համար, «Երգը գետի վրա» (1947), «Ոտքի կելնի վրիժառուն ահեղ» (1955) պիեսները, «Հեռավոր գյուղը» (1947) և «Լուսամուտների տակի պարտեզը» (1959) ժողովածուները, «Լեռներ Սայանյան» (գիրք 1-3, 1940-1954) պատմահեղափոխական վեպը։ Սիբիրի բնական հարստությունների յուրացումը, սովետական մարդկանց աշխատանքային սխրանքները, սոցիալիստական հասարակության մեջ անհատի ձևավորումն են արտացոլված «Քարե հիմք» (1950) վիպակում, «Սառցե գանձ» (1961) և «Քարն իմաստության» (գիրք 1-2, 1966-1971) վեպերում, «Բարբինյան վիպակներ» (ԽՍՀՄ պետական մրցանակ, 1970) եռերգությունում՝ «Լեռնային քամի» (1957), «Թագուհին չտաս» (1960), «Դանդաղ գավոտ» (1967)։ «Առաջին հանդիպում (1967) պատմվածքների ժողովածուում Սարտակովը դիմել է լենինյան թեմային։ Հեղափոխականների կյանքն է պատկերում «Իսկ դու վառվիր, աստղ» (գիրք 1-2, 1974-1975) վեպը։ 1981 թվականին լույս տեսավ Սարտակովի «Արճճե կոթող» վեպը, որի հերոսը (երիտասարդ նկարիչ) կյանքի դաժան փորձություններով անցնելուց հետո էլ չի կորցնում դեպի գեղեցիկն ունեցած իր վեհ ձգտումները։
Սարտակովը հեղինակ է նաև էսսեների ու գեղարվեստական հրապարակախոսության գրքի («Մաքուր թղթի վրա կռացած», 1978), ակնարկների մի քանի ժողովածուի։ Նրա գրքերին հատկանշական է սերը դեպի Սիբիրն ու նրա մարդիկ, պատումին բնորոշ է քնարականությունը։ Սարտակովի շատ ստեղծագործություններ թարգմանված են ԽՍՀՄ և այլ ժողովուրդների լեզուներով։ 1967 թվականից՝ ԽՍՀՄ ԳՄ վարչության քարտուղար։ Պարգևատրվել է Լենինի, «Հոկտեմբերյան հեղափոխության» 2 և Աշխատանքային կարմիր դրոշի շքանշաններով։
Սերգեյ Սարտակովը 1969 թվականի սեպտեմբերի 24-ին մասնակցել և ելույթ է ունեցել Հովհաննես Թումանյանի ծննդյան 100-ամյակին նվիրված Երևանի Ալեքսանդր Սպենդարիանի անվան օպերայի ու բալետի թատրոնի դահլիճում անցկացվող ՀԿԿ, ՀԽՍՀ Գերագույն խորհրդի նախագահության և ՀԽՍՀ Նախարարների խորհրդի հանդիսավոր նիստին ։
Ծանոթագրություններ
Կատեգորիա:Ռուս գրողներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:ԽՍՀՄ գրողների միության անդամներ Կատեգորիա:Պերեդելկինոյի գերեզմանատանը թաղվածներ Կատեգորիա:Խորհրդային գրողներ Կատեգորիա:Մոսկվայի 850-ամյակի հուշամեդալով պարգևատրվածներ
Քաղաքական կոռեկտություն
Քաղաքական կոռեկտություն (որպես ածական՝ քաղաքականորեն կոռեկտ, Politically correct), տերմին, որն օգտագործվում է նկարագրելու լեզուն, գործելակերպը կամ միջոցները, որոնք կիրառվում են հասարակության որոշակի խմբերի անդամներին վիրավորանք կամ անհարմարություն չպատճառելու նպատակով   ։
Հանրային խոսույթում և լրատվամիջոցներում տերմինը սովորաբար օգտագործվում է բացասական իմաստով՝ ենթադրելով, որ այդ գործելակերպերը չափազանցված կամ անհիմն են։ 1980-ական թվականների վերջից այս տերմինն օգտագործվում էր նկարագրելու ներառական լեզվի նախապատվությունը և խուսափելու լեզվից կամ վարքագծից, որը կարող է դիտվել որպես բացառող, առանձնացնող կամ վիրավորող այն մարդկանց խմբերի համար, որոնք անապահով են կամ խտրականության են ենթարկվում, մասնավորապես՝ պայմանավորված նրանց էթնիկական պատկանելությամբ, սեռով, սեռական կողմնորոշմամբ  ։
Վաղ շրջանում՝ 1970-1980-ական թվականներին ձախակողմյանների կողմից քաղաքականորեն կոռեկտ տերմինի օգտագործումը ինքնաքննադատական երգիծանք էր, հեգնական էր, այլ ոչ թե լուրջ քաղաքական շարժման անուն  ։ Ձախակողմյանների շրջանակում այն համարվում էր կատակ, որն օգտագործվում էր ծաղրելու նրանց, ովքեր չափազանց անսասան էին քաղաքական ուղղափառությանը հավատարիմ մնալու հարցում ։
Տերմինի ժամանակակից բացասական իմաստով օգտագործումը առաջ է եկել 20-րդ դարի վերջին նոր ձախակողմյանների կողմից պահպանողականների քննադատությունից։ Միացյալ Նահանգների քաղաքական ձախակողմյանների մեկնաբանները պնդում են, որ պահպանողականներն օգտագործում են քաղաքական կոռեկտության հասկացությունը՝ անապահով խմբերի նկատմամբ խտրական վարքագիծը թերագնահատելու և ուշադրությունը շեղելու նպատակով ։ Նրանք նաև պնդում են, որ քաղաքական աջակողմյանները կիրառում են քաղաքական կոռեկտության իրենց ձևերը՝ ճնշելու իրենց նախընտրած ընտրատարածքների և գաղափարախոսությունների քննադատությունը   ։ Միացյալ Նահանգներում տերմինը մեծ դեր է խաղացել լիբերալների և պահպանողականների միջև «մշակութային պատերազմում» ։
Պատմություն
Ուիլյամ Սաֆիրը նշում է, որ քաղաքականորեն կոռեկտ տերմինի առաջին գրանցված տիպիկ ժամանակակից իմաստով օգտագործումը եղել է  Թոնի Քեյդ Բամբարայի կողմից 1970 թվականին «Սև կինը» անթոլոգիայում ։ Տերմինը, հավանաբար, ժամանակակից կիրառության մեջ է մտել Միացյալ Թագավորությունում մոտավորապես 1975 թվականին :
20-րդ դարի սկզբից մինչև կեսեր
20-րդ դարի սկզբից մինչև կեսերը քաղաքականորեն կոռեկտ արտահայտությունն օգտագործվում էր քաղաքականության մեջ մի շարք գաղափարական տեսություններին խստորեն հետևելու համար։ 1934 թվականին «The New York Times»-ը հաղորդում է, որ նացիստական Գերմանիան հաղորդումների թույլտվություն է տալիս «միայն մաքուր արիացիներին», որոնց կարծիքները քաղաքականորեն կոռեկտ են ։
Երբ մարքսիստ-լենինիստական շարժումները ձեռք բերեցին քաղաքական ուժ, արտահայտությունը սկսեց զուգորդվել ամերիկացի կոմունիստների և ամերիկացի սոցիալիստների միջև վեճերում համոզմունքի դոգմատիկ կիրառման մեղադրանքների հետ։ Այս կիրառումը վերաբերում էր կոմունիստական կուսակցությանը, որը սոցիալիստների աչքում «ճիշտ» դիրքորոշում էր ապահովում բոլոր քաղաքական հարցերի վերաբերյալ։ Ըստ ամերիկացի մանկավարժ Հերբերտ Քոլի՝ 1940-ական թվականների վերջին և 1950-ական թվականների սկզբին Նյու Յորքում բանավեճերի մասին գրելիս,
1970-ական թվականներ
1970-ական թվականներին ամերիկյան Նոր ձախակողմյանները սկսեցին օգտագործել քաղաքականորեն կոռեկտ տերմինը : «Սև կինը»՝ անթոլոգիա (1970) էսսեում Թոնի Քեյդ Բամբարան ասել է, որ «տղամարդը չի կարող լինել քաղաքականորեն կոռեկտ և տղամարդ շովինիստ»։ Այնուհետև տերմինը հաճախ օգտագործվում էր որպես ինքնաքննադատական երգիծանք։ Դեբրա Լ. Շուլցն ասել է, որ «1970-1980-ական թվականների ընթացքում Նոր ձախակողմյանները, ֆեմինիստները և առաջադեմները օգտագործել են իրենց «քաղաքականորեն կոռեկտ» տերմինը հեգնանքով, որպես իրենց իսկ ուղղափառությունից պաշտպանություն» ։ ՔԿ-ն օգտագործվում է Բոբի Լոնդոնի «Շարժման Մերտոն» կոմիքսում, որին հաջորդում է գաղափարապես հիմնավոր տերմինը Բարտ Դիկոնի կոմիքսներում ։ Իր «Դեպի ֆեմինիստական հեղափոխություն» (1992) էսսեում Էլեն Ուիլիսն ասել է. «Ութսունականների սկզբին, երբ ֆեմինիստներն օգտագործում էին «քաղաքական կոռեկտություն» տերմինը, այն օգտագործվում էր հեգնական հղում անելով հակապոռնոգրաֆիայի շարժման՝ «ֆեմինիստ սեքսուալություն»-ը սահմանելու ջանքերին ։
Ստյուարտ Հոլն առաջարկում է մի ուղի, որով տերմինի սկզբնական կիրառումը կարող էր վերածվել ժամանակակից տարբերակի.
1980-1990-ական թվականներ
Նախկինում անհասկանալի «ծայրահեղ ձախ» տերմինը դարձավ սովորական պահպանողական սոցիալական և քաղաքական մարտահրավերների բառապաշարում՝ ընդդեմ ԱՄՆ-ի միջնակարգ դպրոցներում և համալսարաններում ուսուցման առաջադեմ մեթոդների և ուսումնական ծրագրերի փոփոխությունների    ։ Գործելակերպը, վարքագիծը և խոսքի ծածկագրերը, որոնք խոսողը կամ գրողը համարում էին լիբերալ ուղղափառության պարտադրանք, բնութագրվում և քննադատվում էին որպես «քաղաքականորեն կոռեկտ» ։ 1991 թվականի մայիսին Միչիգանի համալսարանի ավարտական դասարանի մեկնարկի արարողության ժամանակ ԱՄՆ նախագահ Ջորջ Բուշն իր ելույթում օգտագործեց այդ տերմինը. «Քաղաքական կոռեկտության գաղափարը հակասություններ է առաջացրել ողջ երկրում։ Եվ չնայած շարժումը առաջանում է ռասիզմի, սեքսիզմի և ատելության բեկորները վերացնելու գովելի ցանկությունից, այն փոխարինում է հին նախապաշարմունքները նորերով։ Այն արգելված է հռչակում որոշակի թեմաներ, արտահայտություններ, նույնիսկ որոշակի ժեստեր» ։